《烛影摇红》
宋代·翁孟寅

楼倚春城，锁窗曾共巢春燕。人生好梦比春风，不似杨花健。旧事如天渐远。奈情缘、素丝未断。镜尘埋恨，带粉栖香，曲屏寒浅。

环佩空归，故园羞见桃花面。轻烟残照下阑干，独自疏帘卷。

一信狂风又晚。海棠花、随风满院。乱鸦归后，杜宇啼时，一声声怨。

作者简介：翁孟寅，字宾旸（《浩然斋雅谈》卷下），建安（今福建建瓯）人（清康熙《建宁府志》卷三四）。今录诗二首。